เป็นร้านอาหารอีสานที่อยู่ในห้างค่ะ เพราะฉะนั้นราคาจึงสูงกว่าร้านอีสานบ้านๆเป็นเท่าตัว มากับคนต่างชาติที่อยากกินส้มตําและอาหารไทยจึงต้องพามาร้านที่บรรยากาศน่านั่งซะหน่อย ร้านนี้อยู่ภายในโลตัสพลัสมอลสาขานิคมอมตะนครค่ะ ถือว่าบรรยากาศดีที่สุดเท่าที่จะหาได้ภายในเวลาจวนตัวขนาดนี้ (มาบอกก่อนไม่ถึงชั่วโมง)

อาหารร้านนี้จะเน้นไปทางอาหารอีสาน ประมาณว่าอีสานขึ้นเหลาเพราะราคาไม่เบาเท่าไร 100 - 200 แต่ปริมาณก็จะน่ารักจุ๋มจิ๋มค่ะ

จานแรกเป็นส้มตําไข่เค็มพริกเม็ดเดียว รสชาติอร่อยใช้ได้เลยค่ะ แม้จะไม่เผ็ดก็ตาม 

ยําปูม้า ชิมแต่นํ้าเพราะออยไม่กินปูดิบ อร่อยดีค่ะ จัดจ้าน

ใส้ตันทอด เหนียวค่ะ ทอดไม่กรอบและน้อยมาก คนญี่ปุ่นที่มาด้วยติดใจค่ะ เค้าไม่เคยกิน เลยสั่งมา 2 จานให้เค้าเลย

ลาบหมูสีจะดูไม่ค่อยน่ากิน ดูจืดๆ รสชาติก็จืดไปหน่อยค่ะ

ไก่ย่าง สั่งมาครึ่งตัวเพราะสั่งอย่างอื่นเยอะแล้ว พอมาเสิร์ฟนึกว่าลูกเจี๊ยบย่าง ตัวเล็กมาก ยังไม่ทันได้ลิ้มรสหมดซะแล้ว 

ผัดหมี่โคราช เส้นเยอะเครื่องน้อย แต่รสชาติใช้ได้ค่ะ

ต้มยําทะเลรวมอันนี้ลืมถ่ายรูปค่ะ ถ้วยเล็กเกือบสองร้อย ใส่ปูเป็นก้ามมาเลย กินลําบาก แต่รสจัดมาก

สุดท้ายคอหมูย่างเป็นเมนูที่สั่งแล้วร้านลืมค่ะ แต่ออยไม่ลืม อร่อยดีค่ะ หอมมาก แต่มันเยอะไปนิด กินมากๆแล้วเลี่ยนค่ะ ต้องจัดการคนเดียวเกือบหมด เพราะมาตอนสมาชิกอิ่มกันแล้ว